Dual roles 
Pre rozbor triku som si vybrala dvojrolu a hlavne stretnutie sa dvoch charakterov, ktoré hrá ten istý herec v jednom zábere. Okrem využivánia split screenu, alebo natočenia herca na zelenom plátne som si vybrala ďalšiu možnosť a tou je Face/head replacing, tento postup bol použitý napríklad pri filme Podivuhodný prípad Bejamina Buttona, kde všetky štádia ktorými prešla hlavná postava boli zahraté buď starými ľuďmi alebo liliputánmi, a neskôr boli ich tváre vymenené za tvár Brada Pitta. Taktiež vo filme The Social Network režiséra Davida Finchera, kedy boli dvojičky ústrednými postavami a skoro na každom zábere sa nachádzali spolu. Pre druhé dvojča bol zvolený herec, ktorý sa fyzicky podobal na herca Armieho Hammera, ktorého tvár bola neskôr dorobená na dablérovo telo.

Ďalším z príkladov je aj reklama Galaxy chocolate, kedy vfx artist priviedli späť k životu Audrey Hepburn. Taktiež bola zvolená dvojníčka ktorá mala postavu približne ako herečka. Predtým ako začalo samotné natáčanie, tvár dvojníčky bola naskenovaná. Pri skene bol použitý FACS (fascial action coding system) ktorý zachytil okolo 60 rôznych výrazov tváre, ktoré boli neskôr podkladom pre animátorov. Tvorcovia vtedy zrovna pracovali na filme Gravity, kedy zase bolo telo Sandry Bullock CG ale tvár patrila herečke. Keď boli scany hotové,  ďalším ktokom bol tvárový rig. Vyhľadali si fotky mladej Audrey Hepburn aby mali predlohu a vedeli čo robilo ju, ňou. Problémom však bolo vytvoriť pokožku ktorá by vyzerala reálne. Tvorcovia experimentovali s rendererom Arnold, ktorý predtým nebol použitý v reklame. 

Logan vs Logan
Vo filme Logan Wolverine Hugh Jackman hral Wolverina, ktorý je už zostarnutý a pri záchrane Laury sa stretne so svojím mladším a silnejším ja, zbraňou X-24. 

1.Plánovanie – pred použitím digitálneho head replacements, vfx supervisor Chas Jarrett prišiel s previsom a animáciou k záberom kde sa má stretnúť Logan a X-24 v jednom zábere.

Vďaka tomu sa mohli rozhodnúť pre použitie záberov a rôzne situácie kedy by sa mohli postaviť proti sebe.

2.Natáčanie

 Počas natáčania boli využité rôzne spôsoby na realizáciu záberov pre face and head replacements. Napríklad bodky na tvárach hercov. 

Pri scéne kedy Logan narazil na X-24, Jackamn hral úlohu Logana na prízemí, zatiaľ čo X-24, ktorý stál na poschodí zahrál doublér.
3.Skenovanie

Filmoví tvorcovia využili roky výskumu založenom na tvorbe fotorealistických virtuálnych ľudí, na Univerzite v Juznej Kalifornii. Aby získali skeny Jackamana a Keena(použil sa aj fotogrammetrický prístroj na získanie proporcií tela a textúr)

 Boli vytvorené rôzne modely na ktoré sa aplikovali rôzne svetelné podmienky. 
4.Budovanie hlavy

Údaje o svetle boli len začiatkom pre Image Engine, ktorý potom vylepšil štruktúru tváre ich digitálnych hercov, ktorých naanimovali. Hlavu bolo potrebné čo najpresnejšie vykresliť.
5.Animácia tváre

Vernosť zachytenia a Image Engine model znamenalo, že vfx tím mal presné zastúpenie každého herca. Taktiež mali nástroje na vyriešenie vlasov, v tomto prípade nástroj Yeti. Ale jednu z výziev našlo śtúdio v animáciei tváre aby tvár mala výraz herca a fungovala pri prechode z jednej pózy do druhej.

Ak bola kamera z nejakého iného uhla, medzi rôznymi pózami, herci sa na seba nepodobali. Na kždom jednom zábere museli meniť, vytvárať a prerábať animáciu aby vyzerali ako herci. Taktiež vytvorili odrazy v očiach aby tváre nevyzerali mŕtvo.

Toto je samozrejme len pár príkladov z mnohých, kedy bol face repleacing využitý. 
